gentaiscool/nusaparagraph_topic huggingface dataset:
Berlibur manfaatnya tena na simata untuk menyeimbangkan tallasakta, mingka manfaatna pole akkulle na jaga kesehatan kalengta siagang pikkirang. Ri wattu katte aklampa ri tampak beru, setiap tau angguppa pangalaman assisala-sala siagang pandangan beru mae ri katallasang ri linoa. Kamma sabakna liburan akkulle appa-lappasak hormon kortisol anjo biasayya anjari passa-bakkeng katte stress setiap allo. 
Ri wattu katte jappa-jappa siagang niak jadwal sanna padat, sekre hal solusina mae ri katte iami antu ammari-mari. Tampak pammariang cocok untuk katte tau sibuka iami antu kulle aklampa bangi ri hotel sabagi tampak nyaman siagang tenang. Sikuntung hotel bajika ni pilei ri kota Mangkasarak singkamma hotel Swissbel. Lerena battu ri bandara sekitarak 20 manik, siagang ambani ri pusat pakbalanjang Mall Panakukang.


Topic: leisures
Wattunna apparek skripsi Dila, angngallei juduluk semiotika tentang pilleng, iareka “The Way Home”, pilleng Korea niparek taung 2000. Caritana anne pillenga tentang anak buru’ne umuruk 6 taung, arengna Johyun, terpaksai nierang mange mantang ri kamponga siagang nenekna nasabak ammakna parallui akboya doek ri kotayya. Anne nenekna tau kamase-mase, sanna’mo poeng toana, tena na kulle aklangngerek siagang akkana-kana, mingka kassa’ kinjai mange akbaluk-baluk gangang ri pasaraka punna bari’basaki. Anne Johyun nasabak biasami ri kotayya, allo allona ngarruk erok moterek, teai mantang ri kamponga. Batena todo’ nanyonyok cucunna sollanna sannangi, napalluangi jangang najakkalak kale-kalengna, naballiang kakkarenang battu ri doek balu’-balukanna, pokokna iya ngasengmu kodong nasareang sollanna sannangi cucunna. Baganna anne cucunna pakaramula tommi nasayang nenekna, sanging naurangmi mange akbaluk, ammakka-makkalakmi sipakrua todo’. 

Topic: leisures
Ri kammayya ane jai na paknia alat pappalluang siagang inovasina iami antu pammajak anti lengket tena na akrakki punna ni panyyanggari. Anne pammajaka nia kelebihang siagang kakuranganna. Manna mamo anne pammajang ni ngai mange ri ammak-ammak rumah tanggayya mingka parallu tauwa olok-olok lalang ammilei anne alat pappalluanga. 
Na sabak, riboko ka issengan kana niak kandungan zat kimiana iami antu arengna Perfluorooctonoic acid (PFOA) siagang polimer sintesis polytetrafluoroetheylene (PTFE) anjo angsarea efek tenayya na akrakki ri pammajak ternyata bahaya mae ri kalengta. 
PFOA sallomi ni isseng kana bahang karsinogenik, na ganggu hormonta, siagang racun reproduksi, punna ni pake ammake suhu tinggi aklappo antama ri palluangta akhirna antama ri kalengta. 
Jari zat kimia rate ku paua parallu ni pahami mae ri label niaka ri alatna pappalluang eroka niballi supaya terhindarki battu ri zat zat kimia berbahaya ri alat2 dapurta


Topic: food & beverages
Teknologi kamma anne semakin canggih ternyata tena na simata assare kabajikan lalang tallasakta allo-allo, mingka poeng niak sisi kodi na. Kacanduan game online iamiantu sala sekre efek battu ri kamajuanna teknologi niaka semaking canggih ri kammayya anne. Game biasana simata mae ri kalangan anak-anak siagang burak-burakne, mingka kamma anne semakin loe kalangan na ngai akkarena game, termasuk tau toa siagang baine. Tena na heran punna kacanduan mae ri game online kulle na alami mae ri iangasengna kalangan. 
Niak sikuntung ahli akkana pandapatna mae ri battuanna kacanduan akkarena online. Para ahli sipaka kana kacanduan game online iamiantu berkaitan siagang pammakeang perangkat game online secara berlebihan siagang secara kompulsif. Kabiasaan anjo kulle mempengaruhi kehidupan allo-allo, bahkan kebutuhan pokok anjari terganggu.


Topic: technology
Je'ne Terjun Puncak Sari anne anjari se'reanna destinasi wisata alam ri Buleleng, Bali. Pammantangangna anne nia'ki ri dasara' lembah lalangna kurang labbi tallu ratu' metere'. Pammantangang anne alami, tangkasa' inji siagang tenapa jai tau mae rinni. Punna ero' sangge ri Je'ne Terjun Puncak Sari, taua wajikki a'naung ri anak tanggayya. Manna mamo capekki, tapi cape'na anjo punna sanggemi nassami ta'bayarki nasaba' gammara'ki pamantanganna Je'ne terjun ca'dia anne assolongi ri passimbangenna ta'bing tinggia, riselimuti tumbuhan bulo siaagang je'ne jerniyya a'warna gaukki napare anjo pammantanganga asri siagang gammara'ki. Rinni kulle tongi allange ri kolamnga ri rawana je'ne terjunga. Passangalinna je'ne terjun, nia' tong gazebona punna ero' ammari rodong sinampe. Nia' tong kamara' a'jene siagang roang sambe kullei ripake taua.

Topic: leisures
Niak sekre agangku, arengna Acce’, punna tena naparek ri ballakna, pasti attinroi. Lekbaki nganre, mangemi issede’ attinro, lekbaki jeknek, tinromi issede’. Katte intu biasa punna tena niparek, akboyaki apakah intu mange kulle niparek, appalluki kah, anjai’ki kah, appattassak. Acce’ka pokokna punna tala niak najama, mangemi antamak ri kamarakna, napatantang katinroangna nampa attinro. Njari punna lalang 24 jang tena niak naparek, 24 jang tongi attinro. Anjoji bahaya punna akdongko pete’-peteki, pasti attinro tongi. Manna mamo taniaji ia ngerang oto, mingka tena niissengangi intu taua, sinampe niak naalle barang-barangna wattuna attinro. Anjomi nakua ammakna, tena kuissengi nakke ngurana gampang dudu attinro Acce’, manna accidongji kulleji attinro, parallui kapang olahraga.

Topic: leisures
Ahsan pakarena bulutangkis, jaimi negara nabattui nasabak mange akkarena bulutangkis. Tau maraenga punna sementara akkarenai nampa istirahatki mange nginung, nginung mentengi. Maraengi Ahsan, nasabak bajik dudu agamana, punna angnginungi pasti cidongi, teai nginung sambil ammenteng nasabak lalang ri ajarang agamana bajiki punna tau angnginung ammake limang kanan nampa cidong bajik-bajik, ga’gai nikasiak assolong naung anjo jekneka. Wattunna akkarena ri Arab, niak paccidongang napasadia untuk pakarena bulutangkiska, sannangi nyawana Ashan, punna istirahatki mange angnginung jeknek, cidong tongi bajik-bajik. Njari anjo pakarena maraenga amminawang tongi ri Ahsan, punna nginungi cidong tommi manna tania agama Islam. Ka memang bajiki punna nginungki na cidong todo’.

Topic: religion
Punna orientasi na ri rammang nga tena kulle ni andalkan elevasi tanah na. Katte harusuk ni punnai bekal ilmu barak kulle ni baca kamae arah na, niak beberapa cara antu kulle ni parek. Kompas anjo tena mo ni bahas, skip mi hahaha. Arah mata alloa anne cukup jelasak, mantang ni sesuaikan perkiraan na jam ka siagang arah mata allo labbi akurat ki perhatikangi todong gerak semu na tahunan na mata allo, ri ulang laloa sekitaran juni mata allo sikedde geserek mae ri utara, nampa sekitarak desember mat allo sikedde geserek mae ri selatan. Lokasi na todong anjo lumut ka tumbuh kulle harusuk ni perhatikan kamae posisi na. 

Topic: slice of life
Rutin olahraga setiap allo na tujuanna untuk akjaga keseimbangan antara energi antamak siagang niaka na passuluk taua. Tau lompo na anjurkan untuk olahraga siagang intensitas sedang paling tena sala 150 mani’ lalang siminggu iareka olahraga siagang intensitas tinggi salama 75 mani’ siminggu. Namun, niak tampak parallu na tarima ri kalengta punna kurang olahraga. Malasak akgiok kulle na parek loe lemak lalang ri kalengta punna salllo kulle menumpuk siagang pada akhirna akan na parek battalakna kalengta naik. Hal kamma anjo terjadi sabak tena niakna keseimbangan antara energi antamak siagang energi assuluka ri batang kalengta. 
Salain anjo, tena olahraga cenderung na parek sekre tau pola ngarena tena na teratorok. Sala sekrena iamiantu sorongan untuk sanging ang-nganre kanre-kanreang liba tiknok iareka ni kana cepat saji, ia biasana lebih na jaga pola ang-nganre siagang anjalani pola tallasak cenggerek.


Topic: sports
Ni pakena cara autopilot lalang bisnisik kulle ki na parek fokus lalang ni palompoi bisnisik lainga na kulle tong jai na hasselekan doek. Makin jai doek ni gappa makin mani ki lampa nikana bebasak lalang financial. Punna eroki lalangi bisnisik autopilot na parekki kulee ni pake wattuta jai ni bandingkan riolo. Annde kondisia kullr anjari kabajikan kah kulle ni pake labbi jai wattuta siagang keluarga ta, kulle ni pake siagang tau toang ta, kulle ni pake tambai agang ta akbisnisik, siagang lainga maraeng poeng. Singkamma agappa durian mattung, kulle ni jalani sannang sannang ta kulle tong lancarak doe ka antama ri rekening ta.

Topic: leisures
Loe tau assisala passala tampa wisata bulaeng takcokkoa inne. Loe tau tena na situju punna nipasiaraki inne kabara iareka informasi tampa wisatayya sollana ni carita ri tau. Ka punna tassiara mo kabara, loe tau ammangei, na loe tongi kakodiang naerang. Sekremi injo loro lanabokoia iyya na lingkungan, punna wisata alam, la potensi nipanrakia. Injo nibattui iyya tutakbala la niolo ri injo rua masalayya punna tena niparakai na niparutusi bajik bajik. Apa pole punna injo tampa wisata bulaeng taccokkoa, tenapa na siap kamma infrastrukturna anterima tau takbala. Jari tantumi sekde inji, punna nia ja, wecena la na pakjambangi iareka la na pattameai taua. 

Topic: leisures
Salah se're faktor anjari jamang ri kantoro' anjari nyamang anjo ka niak na siagangan na ngaseng siagang agang jamanga. Ri kantoro', agang jamayya ri rampi' ato dallekang na ruanganga kullei na pare' tena anjari kale-kale ki anjama ramei ji ri kasia' tena na sepi dudu. Anjomi kulle na pare' rampi' ki siagang agang-agang jamanga ri kantoro' ka. Teai ji anjo poe, niak unsur na pare' rampi' ki siagang ngaseng agang kantoro' ta anjari solid na kulle baji' jama-jamang ta siagang na kulle ri gappa target ri kantoro' ka. Anjomi keuntungan punna anjama ki ri kantoro' ri banding ri balla anjama.

Topic: business
Nakke riolo antu mi pengguna transportasi umum. Pakarammula battu ri ojek pangkalan , angkot, angkutan pedesaan, delman, becak, ojek online, taksi online, minibus, siagang bis kota. Nakke kamma kamma anne lekba ma lette mae ri kendaraan pribadi, alasan na anjo kah cuaca yaa sannak bambang na singkamma kana niak ki lalang sauna. Beberapa moda transportasi harusuk ki attayang rodong panno nampai kulle ak jappa, tena na heran sanging desak desakan ki lalang. Nampa bayaran na anjo transportasi aa makin tena na antama akkalak, kulle kapang riolo ojek pangkalan kulle kulle ji 5000 mani mani, punna bella kulle 15 sanggeng na 20 sabbu. 

Topic: slice of life
Parallu memang niajarak anak-anaka wirausaha battu ri cakdi kija sollanna punna lompoi niak mental wirausahana. Tena na mallak pantamak modalak, punna rugi kulle na atasi bajik-bajik. Punna sawalak lompoi kullei jai nabage-bage kabajikanna. Pola pikkirikna todo’ anaka maraengi punna niajarak memangmi wirausaha, lakbi kreatifki, jai inovasina siagang kassaki na dallekangi kendala punna niak ri katallasangna salla’. Ri sikola biasa niajarakji ri pappilajarrang ekonomi, antekamma batena apparek sekre produk nampa nibalukkangi. Barani ji sare modalak atau erokna ji anjari paballi bawang. Punna tena niak ammalli produkna, apa la nagukang, nasareangi polongang harga atau nakuai ammalli sekre guppa rua. Kammayya anjo nikua inovasi, parallua niak ri kalengna anak-anaka.

Topic: business
Kawasan pantai Tope Jawa anne baji’ ki punna erokki akkarena je’ne. Ka je’ne lautna tenang ji anjari aman ri ana’-ana’ ka. Kulle tongki assewa perahu mange ri tangnga na laut ka. Perahu di rinre ri sewa perahu tradisional arenna Balolang. Punna cipuri’ ki, tea maki lussa. Anne ri Wisata Pantai Tope Jawa kulleki angnganre seafood. Kulle ki ammali juku ka’dokang na hasil jakkalana nelayan ka nampa kulle ri tunu ri rinne. Anjomi na assipa ri kanre ka juku beru ri tunu nampa ri kanre borong-borong siagang purianna ta siagang nikmati anjo pemandangan laut ga’ga na Pantai Tope jawa ri mata ta.

Topic: leisures
Anak-anaka kinne loemi tea nganre gangang, sanging kanreang cepat saji ji nangai kammayya burger, pizza, indomi, donat siagang maraenganga pole. Ri mangkasarak loe dudu restorang cepat saji kulle nibattui, sanna’ji tangkasakna, somberek tonji pajamana, siagang kulle maki langsung ammesang manna tala naungki, nikua delivery order. Mingka punna biasa duduki angnganre kanreang cepat saji, loe garring kulle tabaiki, kamma obesitas, pakrisik doke’ sanggenna kanker. Anne kanreang cepat saji kulle tongi naparek kurang nutrisi batang kalengta, biasa lammai batang kalea nikasiak. Tenaji ngapa punna angnganreki kanreang cepat saji mingka parallui niisseng batasakna. Tea lalo angnganre kanreang cepat saji ka nyamangi nikasiak ri lilayya mingka sallang nagarringi maki.

Topic: food & beverages
Ka’dokang inne alloa juku baronang tunu. Tena ji na susah punna ri pare’ki, gampang tonji bahan-bahanna poe’. Niak juku baronang, keca’ te’ne, langkuas, kemiri, lada eja na ce’la. Cara se’re na tangkassi juku baronang na riolo, le’ba injo sareangi minnyak rate na rawana juku baronang. Cara rua boli mi juku ka ri rateang na anjo bara pepe’ ka. Nampa tunu mi sisa’lang 10 menit, sareangmi anjo juku baronanga bumbu le’ba ka ri alusi ri blender. Le’ba injo tunu mi anjo juku baronanga na eja kecoklatan. Punna anjari mi kullemi juku baronanga ri panaik ri panne nampa ri kanre siagang kanre kebo’ na gangang ci’nong.

Topic: food & beverages
Appallu iya mi antu sala sekre na kagaukan jai ni ngai kama kamma anne. Nai ta ngai cubai pallu palluang ta ni pareka kaleng kaleng ta? Nampa poeng anne jamang jamanga kulle anjari lalang palannyak pusing. Nampa kamma anne jai mi ni cinik resep kullea ni coba. Mingka battu mae ri jai resep resep na pallu palluanga, resep pallu allo alloa anjari utama kah jai ammak ammak erok pallu allo allo toh. Nampa battu ri tau ang ngurusuk ballak, anne resep ka ni boya kah anjari kaharusanmi ni kullei lalang ballak ka. Kalompok resep pallu palluang allo allo anne tena memang ja na sessa. Bahanna poeng gampang ji na battui siagang cara parek na gampang ji ni jama.

Topic: food & beverages
Punna ho’biki aklampa travelling, kulleki cobai mange ri Bulukumba. Ri Bulukumba taung-taungi niak pakgaukang iareka pestival Phinisi, sollanna kammayya naisseng ngaseng taua, Bulukumba loe tamparangna, njari punna kibattui, sengka tommaki mange ri Bira. Anne Bira kulle nikua tampak paporitna turiska punna mangeri ri Sulawesi. Nasabak sannaaa’ ga’gana. Kassikna kebok, jeknekna gau’, loe ta’bing-ta’bing, kammaki niak ri Bali. Loe-loei erang pakeang punna mangeki ri Bira nasabak erok tarrusukki anjo basah-basah. Kilappa’ cakdi-cakdi mami iya ngaseng pakeangta, erangi anjo tipi’-tipisika na jai kulle antamak ri tasi’ta. Tasi’ dangnge bajikangngang kierang ka gampangji nitenteng-tenteng. Erang tongki kacamata siagang topi, paling pokok nierang todo’ hembodi sollanna tena nakanre allo bukkulengta.

Topic: leisures
Mangkasarak iami antu ni isseng kana loe tampa wisata kuliner na. Mulai ri alloa sanggengna bangi sikuntung kanre kanreang niak ni balukang. Sala sekre sannak na isseng tau niaka ri mangkasarak, iami antu warung seafood iareka lebih ni issengna ni kana sari laut. Pabaluk sari laut loe tassiara ri kota mangkasarak, mangking bangi mangking suarak. Menuna iamiantu akrupa singkamma niak jukuk, tude tamparang, sikuyu, cumi-cumi siagang jangang. 
Mingka unikna, warung sari laut anrinni ri mangkasarak, loe warung menu na sediakanga jangang sanggarak ni bandingkan assele tamparang na. Sementara spanduk-spanduk tappasang pantaranganna na gambarkan sikuntung rupa rupanna jukuk tamparang, mingka kenyataanna punna erokmi ni pesan sesuai niaka ri spandukna ternyata tena na tassadia.


Topic: food & beverages
Sate kere anne kanreang assala soloa wattunna ribundu'ki Indonesiayya siagang balandayya. Pakaramula anne tau ri soloa eroki nganre sate nampa tena bahan-bahanna ripaanjari sate nasaba' tena doe'na. Anjarina kaccinikang ide appare sate kere. sate kiere paccampurang ampas tempe siagang jeroang sapia. Awala'na sate kerea anne tau ri rawanggangji anganre, mingka kammaya anne Presidenga naggaitongi anne sate kerea. Sate kerea anne lammoroki riballiangi, sisabbuji sanggenna ruasabbu situssuk. Bahasnna anne sate kerea anjo ampas tempe, kikil siagang koyor sapia ricamporo'ki siagang bumbu kecapka nampa ritunui tallumpulo manne. Sate kerea anne nyamangi ripacamporo siagang kanre banbang siagang acara'ka. Ri sala se're ga'de gadeang kullei nabalukang sagang tuju sabbu tusuk sate kere rialloa.

Topic: food & beverages
Sapatu ji iyya nuparallu punna olahraga lariko. Anne mi salah sekre olahraga paling gampang parutusanna, yang penting tahangki lari iyya, aihh jago maki. Punna nampaiki erok coba anne olahragayya, teaki campuruki lari siagang akjappa. Lari maki saja tarrusuk manna mamo tenaja na liba yang penting konsistengki. Musti ki aturuk tongi pole bangkengta sollanna seimbangi. Napasta pole niperhatikangpi sollanna tena ki pingsan dende. Anne olahragayya paking jai tau gaukangi apalagi punna eroki napanaung kalengna. Ri Seruni, punna karueng jaimi antu tau lari akkaliling ammake jake’ sollanna eroki napanaung kalengna. Memang iyya ringangi nagaukang mingka sukkaraki konsisten taua. Nampa anne laria parallupi konsisteng sollanna tena ki sitangnga-tangnga kamase.

Topic: sports
Kelong daerah battu ri kabupaten toraja sanna jai na. Tapi kelong paling jai tau issengi na nampa na ngai tongi anjo judulu na Marendeng Marampa. Anne kelonga anjari kelong ri bagian tari toraja na ri tari appa etnis ka. Ri tari appa etnis ka niak battu ri Mangkasara, bugis, mandar na toraja poe. Anjo mi jai tau issengi anne kelong Marendeng marampa ya. Ka tari appa etnis ka sanging jai ri cini punna niak acara lompo ri Sulawesi Selatan biasa na. Nakke poe sanna ku ngai na anne kelong Marendeng Marampa ya, sanggeng na ku hapala inji lirik kelong na.

Topic: culture & heritage
Pallu palluang Gyeonggi nikana janisik kanre kanreang battu ri Korea ri wilayah Gyeonggi, propinsi antu tampakna ri tangnga tangnga na tamparang Korea. Bahan bahan anne kanre kanrea ni battuang battu ri Tamparang Kunyik, pakkokkoang siagang liang. Niak tena na punnai daerah lainga antumi bahan bahanna labbi sanna jaina. Rasana pallu pallu maraeng = nga biasa ji, tena na nyarrang dudu nampa lamma tongi. Tampakna tena na bella battu ibu kota Korea, ri jamanna Dinasti Joseon, anne tampaka (ri Suwon) wattunna pemerintahanna Karaeng Jeongjo (taung 1700-an) di panjari tampak peternakan saping. Sanggeng na kamma kamma anne anjo kotayya ni isseng battu ri daging saping na bajik. Pallu pallu antu nissenga taua battu ri anne kawasan iyaa mintu sikuyu pallu keca anjo sanna nyamang na ni isseng battu ratusuk taung laloa.

Topic: food & beverages
Nai tala ngissengi pilleng Kuch Kuch Hota Hai? Annemi pilleng paling hebaka ri taung 1998. Anak-anak sanggenna tau toa naisseng ngasengi nikuayya Shahrukh Khan, siagang Kajol. Carita tentang rua baine na sekreji buru’ne. Sanna’ suksesna anne pillenga, anjari pilleng paling laku ri anjo taunga. Jai naguppa penghargaan, antamak tommi 8 penghargaan Filmfare siagang salah sekre pilleng India paling jai naguppa penghargaan sanggenna kinne. Ri pantarangna India, Kuch Kuch Hota Hai anjari pille paling nangai taua, tinggi ratingna, sanggenna nibeta ri pilleng Kabhi Khushi Kabhi Gham. Shahrukh Khan akkarena sebagai Rahul Khanna, nangai’i Tina Malhotra nampa nabuntingi. Kajol karenai sebagai Anjali Sharma, nangai Rahul, agangna tonji, mingka naissengi kua Rahul nangai’i Tina njari ammari kuliah nampa moterek ri kampongna anjari guru. Mingka sallang segangji bunting anne ruayya.

Topic: leisures
Carita Maling Kundang anjo carita rakyat legenda anak durhaka ri ammak na battu ri propinsi Sumatera Barat. Awala na niak anak areng na Malin tallasak ji sipa' rua ammak na areng na Rubayah ri kampong ca'di ri Sumatera barat. Anne Rubayah anjama na bantu nelayan ti laut ka na kulle na pakanre anak na Malin, ka tena mi niak bura'ne na, sallo mi mate mangge na Malin. Lompo na Malin sukses mi merantau ri kampong na taua, na kaluppai tommi ammak na kale-kale ri kampong na. Sanggeng na tena mo na akui ammak na, na ri kutuk anjari Batu Maling Kundang.

Topic: culture & heritage
Nampa Basket, Pertama kali ku nakke cinik cinik pertandingan basket antumi turnamen antar sikolah nikana DBL (Development Basketball League). Singkamma antu todong turnamen futsal, panitia na turnamen basket ka anne todong ni palak sikola yaa barak kulle na kerahkan supporter na. Nampa jujuruk nah, atmosfer pertandingan basket sikolah labbi meriah dari pada futsal. Antu pareki meriah tantu mi kehadiran na supporter ka kah na sarei hiburan tersendiri anjo futsal ka. Apalagi punna na pacinikkang tong mi kreatifitas na. Yahh manna mamo anjo tim sikolang ku tena na juara ri anjo kompetisi basket na DBL. Wattu ku todong ri jogja nakke ku nontongi pertandingan basket DBL siagang agang ku, anjo mi tujuan na kulle refreshing siagang cuci mata.

Topic: sports
Maraenganna sagu, batawe iamiantu sala sere sumber pangan niaka ri Indonesia, Batawe inne angandung sumber tenaga assingkama berasa pare. Kandunganna singkamma lemak na protein niaka ri singkong tena na loe. Batawe akkulle timbo ri butta tenayya na subur tenayya ni jampangi, battu ri panjalasanna batawe akkulle ini pare kanre poko. Mingka ni sayangkang loe masyarakat tena na jallingi anne batawe lebi na pili berasa pare na panjari kanre poko na. Manna mamo kandungan gizina kante batawe tena tonja ini betai battu riberasaka parea. Nia pole masyarakat na kareki kanre battu ri batawe tena na bergengsi karna kanre kanreangna tahu masyarakat tena na mampu. Ia minjo kurang na pangngisengangnna masyarakatka mange ri kasia-kasia bajinna batawe siagang  kurang panyampaianna tau mangngissenga tentang gizina na kabajikanna.

Topic: food & beverages
Pagi injji alloa watunna pakebboku ni tottok. Watunna kubuka, niak tau paeng angngantara kanre jai tong kucini niak burasa, sup bembe, siagang gulai sapi. Kukana ri kalengku, kanre kanre Idul Adha kapang anne. Ku allemi anjo kanre kanrea nampa kupoangmi anjo tau ngantaraka kana terima kasih banyak. Ku poangji poeng kana battu kamae anne kanre kanrea kah nampanna kucini anne tau ngantaraka. Natunjumi sekre balla dua tingka biasa memang kucini cini. Nakana nisurui memang angngantara anjo kanrea rinne. Tapina dumba dumba tonga kusakring kah taklekbaki kucini taua rinjo ballaka , teai appanna kah ballaka di daklekangnai ballaku, jari mudah mudahan tenaja ngapa ngapa.

Topic: food & beverages
Maeki naki massing ampoterangi syukkuru pammujita ri karaeng Allahu taala karaeng ansaeraki buku magassing, batang kale masalewangan, sanggenna Alhamdulillah niakki anne kamma ri tampak malanyinna Allah., ribokoanna maeki ammpoterangi sallang pak pasalama' mange ri Nabbita Muhammad saw. ia Nabbi kammaya tompa suro niaka niutusu' ri Allah Taala. Kaum muslimin sidang jamaah jum'at tau toa malabbirika ngasen niaka haderet! Alhmadullilah niak maki anne kamma anpassuluki bulan rumalangan, mudah-mudahan apa najanjianki Allah iami antu ajjari tau takwa niakmi kigappa. Tandrana tau niak ajjari tau takwa iami antu niaki attambah taat mange ri Allah ilalalang anggaukan passuroan nampa tuli niak berusaha ankabellai lanranganna Allah Taala.

Topic: religion
Pola kanre siagang tinro anne sannak penting na todong kulle ni bantuk badan ta. Kah punna workout ji bawang, anjo sitangnga lalang ji. Percuma ji punna tena ni pasi agangi gaya hidup sehat. Oke moterek maki ri topik na program workout antu ku parek ka. Anne program ka ni desain ki barak kulle ni parek lalang na 2 minggu. Nampa lekba na mo 2 minggu, tojeng na battang ku bagian rawa anjari rata ii, nampa bonus na niak sikedde garisik ABS ri bagian battang ku rate. Nampa berat badan ku antu awalak na ri 43 kilo anjari 45 kilo mi. Pammopporanga tena kulle ku bagikan foto before after ku kahh nakke tau jilbab ka, mingka kulle punna abs mbak cantik anne kulle na gambarak kan haselek na. 

Topic: sports
Mange ri Pantai Takalar Waterboom Lokasi na 45 kilometere battu ri Kota Mangkasara. Punna mange ka ri rinne kulle ki naik oto na naik motoro’. Mange ri lokasi na kullei battu 1 jam satangnga. Battu ri jappa na AP Pettarani Mangkasara kullei langsung mange ri jappa Sultan Alauddin. Sanggeng na ri perbatasanna Gowa-Mangkasara lurus maki terus. Punna ri gappa mi jappa poros Andi Mallombasang lurusu’ maki poe. Sanggeng na anjo si la’bu na jappayya jai mi ri cini laut luasa na pantai Pantai Takalar Waterboom niak mi ri dallekang na mata ta. Ri cini mi pintu antama na ta’tulisi Desa Tope Jawa. Gampang ji ri gappa ane Pantai na.

Topic: leisures
Wisata je'ne terjun anne anjari faforit wisatawanga ri Jogja. Nia' wisata je'ne terjun tena diisseng jai tau anjo Kedung Penglion. Rinni je'ne terjunna asri inji nasaba' kullei napaci'nongi pikiranga nasaba' anne pamantangganga sinoi siagang tena tau mae rinni. Kedung Pangilon anne nia' ri Kabupaten Bantul Jogjakarta, puna ero' mae rinni ribututuhkangi perjalananga se're jang ri Jogjakarta. Ri Sinroangna anne Kedung Pangilion anne nia' romang jati siagang balla'na taua. Kedung Pangilion anne angappa assala'na je'ne'ka ri sekitar kedunga. Je'nena rinni warnana gau'ki nasaba' nia batuan ri rawana. Lalangna anne Kedung Pengilionka anne ripakei a'lange siagang a'mancing. Ri allo biasana, anne kedunga sinoi, percik je'neka ji kalanggere'.

Topic: leisures
Balla Lompoa kulle ri kana balla lompo na karaeng-karaenga battu ri Kerajaan Gowa. Museum Balla Lompoa anjo museum niak ri tangngah-tangngah na kelurahan Sungguminasa, Kabupaten Gowa, Sulawesi Selatan. Tena ja na bella battu ri ibukota Mangkasara. Museum anne ri pare' ri butta luasa na 7663 m2 taung 1936 ri masa na karaeng Gowa XXV. Luasa bangunan Balla lompoa na 1144 m2 ri pare' battu kayu jati corakna arsitektur tradisional. Niak poe teknik modern na ri siapa bagianna tantu na, sikamma passambung kayu na niak baut ri palluanna poe niak na pake bahan batu bata. Kamma-kammaya anne kokoh inji antu Bangunan na Balla Lompoa.

Topic: culture & heritage
Na punna pappisoloro kamma Barongko, parallui nia unti lompo in nialusi ri blender iareka nipoca poca ri lima iareka nipota pota ri garpu. Punna ancurumi, nicampurimi golla kassi iareka golla eja, na bayao, na santang kaluku, na cekla. Nicampuriki inne ngaseng bahanga. Na punna tacampurumo ngaseng. Angngallei tawwa raung unti, nampa nibonei unti mange ri raung untia nampa nilappa na ni tondok capiu. Punna lekba ngasengmo nipanaimi ri koronga na nipallu dandang kamma tallu pulo mani sallona.  Na punna pisang ijo, ni parengi rolo pakbungkusu unti moncongbouloa, ammake labu parepunu na kasumba, na punna lembamo nigulungi injo adonanna na nabungkusi untia. Na nampa nipare jeknena, ammake labu berasa’ biasa na santang. 

Topic: food & beverages
Luti Gendang, anjo wattu na nakke anjama ka ri Bandara Batam, nakke sannak sering na, kulle kapang allo allo sanging ni gappai jai tau antu na bali Luti Gendang anjari oleh oleh battu ri keluarga na. Awalak na nakke heran nga, mingka lekba na ku coba, yayaya ku isseng mi alasan na ngapa anjo jai tau malli anne. Bagita katte tau tau ri sekitar ku, punna pertama kali ni cinik anne kulle kapang ni kana punna anne antu Jemble. Kah secara tampilan na sekilas na memang singkammai. Cuma anjo mi, sannak beda na haahaha. Nakke tojeng tojeng ku erok sede ngare anne, riolo ri toko online sessai ni boya tena na ni gappa gappa. Kamma kamma anne untuk niak mo ri toko online. 


Topic: culture & heritage
Al-Qur’an iamiantu sekre kitab suci utama lalang agama Islam, niaka ummat Muslim pitappakki kana anne kitab ni panaung oleh Allah SWT, mae ri Nabi Muhammad SAW. Anne kitab terbagai lalang sikuntung surah (Bab) siagang setiap surahna takbage lalang sikuntung ayat. Al-Qur’an najelaskan kalengna kana bonena battu ri Kurangan iamiantu sebuah patunjuk. Biasa pole niak carita mengenai carita sejarah ri wattu allaloa, siagang na tekanki antekamma pantingna moral. Al-Qur’an ni gunakan assingkama siagang hadis untuk menentukan hokum syari;ah. Ri wattu ang-gaukang sambayang, Al-Qur’an ni baca lalang bahasa arab. Sikuntung pakar Barat Ansari apresiasi Al-Qur’an sebagai sekre karya sastra Bahasa Arab paling bajik ri linoa. 

Topic: religion
Ri allo sabtu siagang mingggu anne momen ritayangi pa'labusi wattu siagang pammantanganga. Punna tena kulle liburan ri sulu' balla'ka, tena na salah punna appaplu anjari kegiatan liburan baji' ri ballaka siagang wattuna tong liburan. Punna sibuntulu' siagang pammantangang anganre anjari kegaiatan nyamanga. Tapi punna ammali kanreang tena nangaseng anjo kanreang higienizki. Punna ragu anjo kanreanga higienizki, kullei apallu kale-kale kanreanga. Punna tena ero' repot persiapkan bahan bahanga, kanreang siap ripatala kullei anjari solusi nasaba; anne kanreanga kullei cippa ripallu nasaba' anjo kanreanga sitangga anjarimi. Se're kanreang kulle dipare anjo salad jangang crispy, bahanna anjo leko lasuna, leko salada, sinao, timung, siagang lemo. Anne jangangna kullei langsung riballi le'bami ricamporo siagang rempah-rempah anjari gampangi ripare'ki.

Topic: leisures
Laptop anjo komputer a'giok kulle ri erang kamae-mae ukuranna ca'di na ringan ri erang. Battala na anjo laptop ka ri kisarang 1-6 kilo, ta'gantung battu ri ukuran, bahan na spesifikasi na anjo laptop ka. Laptop poe jai beda na battu ri komputer ka. Ka siagang mi layara' na, keyboard na trackpad na ato trackball guna na anjari mouse. Ka laptop ri pare' ka kulle ri erang kamae-mae, laptop ka poe niak baterai na anjari kulle ri pake tena ja na ri colo ki ri listrik. Laptop ka antama ki ri adaptor daya na kulle ri cas punna la'busu mi baterai na ri stop kontak ka. Laptop anjo signifikanna lamba' ki sike'de battu ri komputer deskop. 

Topic: technology
Kamma-kammayya anne memang parallu dudumi taua niak laptopna massing-massing. Alasanna iareka kullei nijama jama-jamang kantoroka punna niak laptopta. Manna apa kulleji nijama, kulleki pole akboya kabarak paking berua ammake internet ri laptop. Kulleki ngiring email, appideo kol surang bijangta atau agangta, siagang maraenganga. Apalagi anne laptop gampangji ki erang mange-mange manna aklampa kemaeki kulleji kierang. Biasa punna niakmi HP canggihta kuttumi taua erang laptop, padahal maraeng tongi joka, punna laptop lakbi lengka’ki lalang pasilitasna, lakbi jai pole ruangna kulle kipake. Apalagi laptop kulleki pakei ciccinik pilleng, pilangngeri kelong, akkarena game, pokokna iya ngaseng erok ki gaukang kulleji kigaukang punna niak laptopta.

Topic: technology
Kulle kapang nikua anjo HP yaa bulang-bulang niak issedek seri paking beruna. Kinne paling berua anjo IP sampulo ngappa ballinna niak kapang tallu pulo juta. Bos ku ri kantorok punna niak issedek seri beruna naballi issedek, tala nacinik ji sikura ballinna pokokna na balli’i. Anjo HP IP nga maraeng mentongi towwa keamananna surang HP maraenga, memang iyya maraeng ngasengi pangngainna taua mingka punna nakke todo’ kuakui towwa anjo HP IP nga ka nakke kasiaki. Maraengi aplikasina niaka lalang, namma pissingkura mattung tahang kijai, memorina loe tongi. Njari memang towwa maraengi, siratangji punna kakjalaki ballinna daripada HP maraenga. Manna mamo nassami bajik tonji injo HP maraengi mingka punna nakke iyya kungai mentongi anne HP IP nga.

Topic: technology
Wedang ronde (ni singka “ronde”) iamiantu minumang tradisonal asli battu ri jawa maraenganna jamu siagang dawet. “Wedang” i lalang bahasa jawana artina “minuman” Punna ronde iamiantu parekang kusus campuranna tepung berasa siagang golla eja bentuna singkamma bola-bola bagiang lalangna ni bonei  tibioang caddi lekbaka ni gisiri. Batena appare wedang ronde  iamiantu anjo lekbaka ini pare bola-bola ronde ni alle ni panaungi ri je’ne jahe anjo bambang injayya.
Rua bahang-bahangna iamiantu (je’ne jahe siagang ronde) iamiantu bahang-bahang lompoma untu appare wedang ronde. Manna kamma anjo akkulle pole ini sarei bahang-bahang maraengang supaya kacinikang gammaraki assingkamma kolang kaling, polongang-polangang roti segi appa, iareka canggoreng lebba sanggara di gisiri. Batena appare je’ne jahe iamiantu ni pallu jahe na anjo lekbaka ini tumbu’, golla eja (golla kaluku) siagang raung sarre sanggengna a’rere nampa injo parekang ronde ni panaungi ri je’ne jahena sanggengna ammawang. 
Anjarimi wedang ronde bajimi untu ini kanre siagang na sareki pakkasia assisala ka ni pare battu ri rampa-rampa tradisonal siagang akkulei na pakammu batang kalengta a’rurung kabajikanna maraengna. 

Topic: food & beverages
Ri jakarta tena mo ku parallu jawab ki kapang, ri tampak ku kamma kamma anne (bella battu ri Indonesia) Selama ku nakke mantang rinne public transportation na anjo tena na bajik bawang ja, mingka nyamangi tena niak anjo tau tau gembel ka ato pengemis ka, tena na jai debu na kah allo allo anjo lalang nga rinne sanging ni siram ki , nyamangi ni pake assapeda. Aman battu ri baine yaa , ri public transportation na tena niak sexual abuse atokah sexual harassment, tena niak palukka, nyamangi, tena niak macet, kiok ki ambulance tallu menit battu mi ammake oto atau helicopter. Siagang jai inji maraenga. Oyaa niak oto biasa ni pake wattu na musim dingin kah nakke heater ji ku parallu. 

Topic: slice of life
Tito paking nangai iyya cinik pertandingang polli baine. Ommale pakaramula nikarek tojeki nangai anjo olahragayya, sallopi nampa ni issengi kua erokna ji cinik baine gammarak ngaseng. Ka anjo pakarena pollia sanging tau gammarak nampa tinggi ngase’. Anjomi nakua Titi punna erokki guppa pammempoang bajika ri pertansingang polli, teaki alle tampak ri dallekang dudu nasabak mangngangki anjo akdonga’. Bajiki punna alleki tampk ri tangnga-tangnga, tania ri dallekang atau rawa dudu mingka tania todo’ rate dudu ka bellaki antu naik. Bajiki punna ri tangnga-tangngaki, sitaba-tabai pole paccinikta punna ri tangnga. Kulle ngaseki nicinik anjo pakarena pollia. Mingka punna ammentengki biasa niakmo ngalleangki pammempoangta injomi bajiki punna niak niurang battu ciccinik sollanna kulleki sisambe punna eroki mange ta’mea atau punna erokki mange suluk boya kanre-kanreang.

Topic: sports
Parentah assambayang terdapat lalang ri al-Quran siagang hadis. Sambayang iamiantu ibadah mahdah niaka na gaukang mae ri sekre tau mae ri Karaengna Allah SWT. Sambayang lima wattu anne ni wajibkan mae ri iangaseng na umat muslim ri seluruh dunia. 
Secara bahasa, sambayang battuanna doa, lalang ilmu syariah, sambayang ni battuangi sebagai serangkaian kana siagang giok-giok ni pakaramula siagang takbir nampa ni tongkok siagang salam niaka na lakukan siagang niat lalang ati siagang sarat-sarat tertentu. Sambayang iami antu parentah langsung niaka na passuroang oleh Allah SWT mae ri ummat manusia, anne parentahna kewajiban mae ri tau niaka beriman siagang bertaqwa. Niakmo anjo wattu sambayang ni wajibkan lekbaka ni tentukan berdasarkan ketentuanna syara iamiantu assingloe pinglima lalang na siallo iareka biasa nikana sambayang lima wattu.


Topic: religion
Anjama manna ri ballakji anjari sekre sanna’ nakerokia jai taua ri linoa. Sigompoang tau napakei HP erokna ji talipong atau kirimg WA, mingka sigompoang maraenga kulle angguppa doek punna namanfaatkangi bajik-bajik anjo HP na. Apalagi punna fokuski akboya doek, akbalu’-baluk apakah intu mange. Lalang sibulang kulleki betai gajina pegawaiyya punna lakui balu’-balukangta, lalang sibulang kullemi niguppa issedek modalakta. Nipakarannu tonmi pole tau toayya, kulle ki ammalli ballak, ammalli oto, apalagi motorok ji. Anjo mi nakana tau toa rioloa kua anjo bisnis paling bajika iareka akbalu’-balukji. Apalagi kinne anu gampang dudumi punna erokki akbalu’-balu’, manna tala niak tampakta, assalah niak HP ta, kulelji anjari.

Topic: business
Angklung hubungan na erat ki siagang pandangan hidup na masyarakat Sunda antu agraris. Masyarakat Jati Sunda na terapkan angklung anjari bagian batu ri ritual upacara tanam padi kulle ni puja Dewi Sri Pohaci. Akkarenang angklung gubrag ri Jasinga, Bogor, bahkan anjari tradisi antu lestari wattu na ini labbi battu ri 400 taung. Tokoh angklung, Udjo Ngalagena antu tau pendiri Saung Angklung Udjo (SAU), anjari pusat kebudayaan bambu, khusus na instrumen angklung, ri samping na arumba, siagang calung. Angklung todong ni karenai secara ansambel antu ammake konduktor, singkamma ansambel klasik padaeng siagang ansambel rumba lalang ni pake na anne alat musik anklung nga. 

Topic: culture & heritage
Punna allo-allo taua anjama pasti manganggi. Punna libur kullei lampa liburan siagang agagna tapi cutina le'ba ngasengmi rialle, nampa ri allo sabtuji siagang minggu kulle liburang. Tena parallu khawatir, wattu terbataska kulle ini ripake liburan punna ammilei kegiatan cocokka. Tenana bangak, nia' pirangna kegiatan kullei nabantu liburan sikeddeka siagang agang anjari berkesan. Piknik kullei anjari solusi liburan siagang aganga. Piunna piknik taua kullei nacobai jai kanreang, a'lampa ri pammantangang gammara'ka siagang kullei akkana sanggena puas siagang aganga. Wisata panganreang kulle tongi rilakukan siagang agang punna sikedde waktu liburanga. A'lama ri balla kanreang ero'ki ricoba annasai anjari aktivitas menyenangkan, anjari wattu sike'deka kullei rimanfaatkan.

Topic: leisures
Sebenar na moterek poeng mae ri kaleng ta ji katte kaleng kaleng ta kulle ji kah ni sakring nyaman punna ammake HP jadul mo manna mamo katte kulle jaki ammalli jenis HP beru antu ni kerokki yaa. Nampa anjo doek kulle ya ni pake ammalli HP beru kulle ni pake mae ri anu maraeng antu labbi bermanfaat ka poeng. Apalagi punna niak jenis HP beru nampa katte sanging erok ni balli anjo mi termasuk ni kana sifat konsumtif. Nampa anjo sifat ka kurang bajiki. Tuo maki tekamma nyaman ta siagang tannang ki tena na harusuk ni punnai rasa iri. Amba mi labbi bijak punna erok ni balli sesuatu ni pikkirik ammoterek.

Topic: technology
Antu boba boba yyaa sabatulna ni parek battu jeknek teng. Mingka tena na kulle ni kaluppai, niak nikana “Boba” antu ri lalang na anne inung inunga. Sala sekre kakodiang na kulle munculuk punna sanging ni inungi anne inunga antumi anjari battalak ki. Kah anne inungan = nga ni parek battu susu, sirok, krimer, jeknek gula siagang maraenga poeng golla golla na sarei lalang anjo golik golik lamma na nikana boba. Antumi bahan bahan pattambana kulle na panaik battalak na kaleng ta. Lalang na sekre kaca antu 500 mililiterek ka, ni sakring kulle niak sanggeng na 500 kalori. Nampa parallu kalori na tau lompoa 1800 sanggeng na 2000 kalori ji.

Topic: food & beverages
KFC nai tena issengi inne balla kanrea yang ka’dokang na Jangang krispi annyamang na kanre kebo’na  lu’mu ki ? subangngi le’ba ka nganre ri KFC , wattuku nganre anjo kanre kebo’ na sikamma kanre kebo ri balla ku kasia’na. Anjo ri balla ku berasa’ apa na pake di’?ku pawwangi ammakku berasa; apa na balli ternyata berasa’ merek Yusima, berasa’ asli battu ri Aceh. Ammakku sallomi na pake inne berasa’ ka ka annymangi rasana bedai battu berasa’  lainga. Anne kasia’na annyamngi lu’mu ki ri kanre,  na bau’ tongi. Ternyata accinika ri surat kabara’ niak beritana KFC yang na pake berasa merek Yusima na kana Asisten manajer na simpang lima Aceh arenna Pak Amir. Si kamma mentongi berasa’ ka ri ballaku.

Topic: food & beverages
Vihara Xuang Kong atoka Hangin Monastery ni bangung ri tebing (75 m atoka 246 kaki ri rate na tanah yaa) dakke battu ri gunung Heng niaka ri Provinsi Shanxi, China. Anne kuil ka ri rawa na puncah anjo menonjol ka. Ni bangung ri rampik na tebing terjal ka, anne kuil ka na punnai struktur ammake balok kayu ek antu ni pasang mae ri gorok gorok ni pahat ka mae ri tebing na. Struktur pendukung utama na antu ni bolik ri lalang na batuan dasarak ka. Anne Vihara yaa tena jana terkenal bawang kah lokasi na bajik ki ri tebing terjal mingka ni isseng todong kah anjari sekre sekre na kuil ammake kombinasi tallu agama tradisional tiongkok, antumi Buddha, Taoisme siagang Konfusianisme.

Topic: religion
Manna mamo sanging nganre ji na pare na na tuliang mange mange, mingka inne jama jamang food bloggerka nia tonja karrina iareka kodina. Punna nikungi iyya jama jamang na memang tena na tulina baji. Sekre mo contona, injo kanre na kanre ni cini ri tutakbalaka, tenamo na kammu iareka anu dinginmo ka sallo dudui nipatala. Injo kanre kanreanga punna nipatala mi naung rumbu rumbu. Food blogger ka lana fotoi rolo iareka na video. Na boya suduk kaminang bajika na sollana baji nicini haselekna. Inne angalle wattu, punna inne angalle wattu nia tallu pulo manik, ri tallu pulo manika tommi nampai nacakma kanrena. 

Topic: food & beverages
Yahh nakke ku punnai tetangga antu kulle ni kana agamis ki. Awalak mula na nakke ku punnai bayuang antu merantau ii mae ri Jakarta (sebelum na katte LDR ki Jakarta – Semarang). Ni sakbu mi anne bayuang ku A, nahh anne A na ngai mae ri ballak ku siagang ammak ku nampa keluarga ku todong tena ja nial masalah punna sanging mae ri ballak ku kah kulle na mengerti posisi na A anjo kodong merantau ii siagang kaleng kaleng na ji. Jari awalak taung laloa, anne A sementara battui mae ri ballak ku. A moterek memang sikedde tanga bangngi, punna tena na salah tatte 23.00 bangngi nampai moterek. 

Topic: slice of life
Liburan siagang aganga kullei anjari menyenangan nasaba' kulleki assareang pengalama angai siagang duka. Merencanakan liburang siagang jai aganga tena na gampang. Katte wajikki napasatu pendapat punna ero angalle keputusan tena agangta narasa rugi. Tenapa poe punna nia' aganga tena nakulle mae liburan tiba- tiba, biasana anjo rasana liburanga anjari bedai. Punna ero' lancar liburanga wajikki appare' komunikasi efektifka. Punna nia wattu bajikki punna dibicarakangi ngaseng rencana liburanga nasaba' kulle nia keputusan rialle. Tanggala'na liburanga wajikki riatoro ri dallekang nasaba' biasana punna liburan tanggala'na ditentukan tena riolo anjo penyebabna kulle nia' tau tena anjari ikut liburan. Penentuan biaya liburanga tong parallui dibicarakan nasaba' nia transportasi siagang hotele atau balla ritanggung, tenapa antu biaya tena riduga.

Topic: leisures
Wirausaha niak peran penting na ri lalang ekonomi negara ya ka kullei na pare' lapangan jamang beru na kurangi pengangguranga. Anjomi punna tau wirausaha harus ki na niaki sipa' wirausaha ka mannai bisnis na kullei a'kembang baji'. Pabalu ri pasara' ka, toko campurang ri rampi' balla , sanggeng na pabalu kanre udu' langgananga anjo mi contoh wirausaha niaka ri sekitar ta. Menurut na kamus lompo Bahasa Indonesia, wirausaha anjo gabungan battu ri kata wira arti na pahlawang ato bura'ne na usaha anjo tau na kulle anjama siagang ngaseng kemampuan na ri modala, tenaga na ide na kulle na gappa keuntungan jai.

Topic: business
Nampa anjo terakhere ka antu mi money management. Ngapa anne hal ka pentingi? Kah katte harusuk ni atorok keuangan ta kulle ni minimalisir kerugian ta antu tejadi aa. Tea maki parek ki ngaseng doek ta ni parek trading. Apalagi ni pake doek bambang singkamma doek dapuruk, doek pendidikan, atokah doek battu nginrang ri pinjaman online. Ki pake mi doek tannang antu doek sementara tena ni pakei atokah doek kulle aa ni ikhlaskan punna rogi ki. Money management na anne todong sannak ni parallu na barak trading na kulle ni minimalisir antu kerugian ta siagang tena na liquidasi atokah ni kana margin call. 

Topic: business
Sebenar na secara umum, niak 5 sistem ni pake hidoponik anjo jai ni pake memang ri petani Hidroponik ka ri lalang na linoa. Beberapa ri antara na cocok ki ni terapkan mae ri skala rumah tangga. Sistem Wig, sistem anne mi nakke ku kana paling gampang siagang ekonomis (lammorok). Wig kulle ni pake siagang anjo wadah apa apa anjo kullea na tampung jeknek, siagang tena na ammake listrik. Kelemahan na, jeknek niak ka ri lalang na wadah na cenderung statis jari asupan na anjo oksigen na lalangna jeknek ka anjari kurang mi. Cara paling gampang anjo barak kulle ni atasi anjo mi ni aduk aduk ki anjo jeknek na barak giok giok ki lalang. 

Topic: slice of life
Manna anjari sala sekre negara penggagang Sea Games, mingma Vietnam jarang anjari tuan rumah. Salama Sea Games ta gallarak semenjak taung 1959, Vietnam nampapi pinruang  anjari tuan rumah. Vietnam pertama kalinna anjari tuan ruma Sea Games ri taung 2003 ri laloa. Ri wattua anjo, Vietnam assuluk sabagai negara siagang koleksi medali paling loe, iamiantu 158 medali. Nampa, amminawang Thailand 90 medali siagang Indonesia 55 medali.
Sanggengna ri kammayya anne, Thailand anjari negara paling biasa anjari tuan rumah Sea Games iamiantu niakmo ping-ngannang. Nampa, Malaysia niak ri urutan makarua siagang ping-lima anjari tuan rumah. Indonesia ri urutan maka tallu siagang ping-appak anjari tuan rumah Sea Games.


Topic: sports
Kopi dalgona minuman kopi viral ri pare’ battu kopi instan, golla na susu. Anjo kopi instan ri goccangi anjari sikamma krim. Punna gantala mi anjo krim kopi na pantama ri gelaska, sareangi mi susu dinging kulle poe susu bambang. Kulle ri sareang es batu nampa anjari nyamang ri inung. Anjo Kopi Dalgona kulle ri sareang toping sikamma kopi instan, coklat, biskuti, wafer na madu. Kulle ri pare balukang ka sike’de ji modalana nampa kulle ki na sareang untung jai ka jai tau ngai anne Kopi Dalgona a. Tau toa, tau muda na ana’-ana’ na ngai ngasengi inne Kopi Dalgona ka nyamangi rasa tena na te’ne dudu na tena na pai’ dudu.

Topic: food & beverages
Kanreang tamparang passolonganga ri mejayya anne jai macamna, biasana rikanrei siagang jai taua. Kanreang tamparang ri balu'ka rinni biasana lammoro' ki rigappa siagang kullei riantara pa'baluna macam kerang, lobster, saiagang maraegna. Anne ga'deanga appa tahung mi tassungke'i napatala' kanreang tamparang passolonganga ri bo'bokna mejayya tena alasna rilonjo'kki buyang minyakka. Anne kanreang tamparang passolongaga ribaluki' seratu' lima ribu rua tau kullemi anganre sanggenna sau. Menu ripatala'ka ri namapanga anjo lengkapki siagang napanaik'ki selera kanreanga nasaba' rikandrei bambang-bambang. Kuahna kanreang tamparanga ripare' baji'ki rasana segara, campa, asing, te'ne siagang passei. Biasana anganre kanreang tamparanga anjo sessai nasaba' jai wajik ri bi'bik. Punna ri passolongangi lammoro'ki rikanre.

Topic: food & beverages
Katte kulle pakaramula nisambei poto balu’-balukangta anjari lakbid detailki. Anjo kulleki gaukang kamma apparek sigompoang poto pakaramula battu ri balu’-balukang sanggenna ammake modelek. Lekbakna anjo parekki logo atau apakah anjo kullei nitandai kua balu’-balukangta jeka njari taua kullei na isseng kua tokota anne ammakea logo anne. Kulle tongki pareki kana-kana ga’gayya sollanna taua eroki naballi anjo balu’-balukangta. Ka anjo taua ngaseng nassami punna akbalanja online ngi, na ciniki rolo’ apa anjo kana-kanana ri anjo balu’-balukanga. Punna jelaski, erokji biasa naballi taua, mkngka punna tena na jelas ri anjo kana-kanayya, manna erok dudumi naballi, biasa tena njari ka pila’ lingui lekbakna nabaca anjo penjelasanga.

Topic: business
Wattu na liburuk sikola sibanngi, nakke mantang ja ri balla kah malasak ka ku sakring lampa lampa kamae. Tena nasabak malasak ka giok kak lampa ato apparek apa apa kulle ku parek, mingka dededeh cuacayya ri luarak sannak bambang na siagang macet dudui lalang nga. Macet ki napakamma jaina tau erok tong lampa jappa jappa takkala na liburuk sikola taua. Manna mamo tena ku lampa mae jappa jappa ri tampak wisata kamma tau lainga, mingka liburukku ri ballak tena ja na kalah kalah punna suluk jappa jappa. Jai ji kuparek siagang manggeku , andik andiku ri ballak parekka tena ku bosan mantang.

Topic: leisures
Injo cotoa, nisakbu sumpade, nia mi ri masana rajayya (Kerajaan Gowa-Tallo). Injo dageng porena capiyya nikanre ri lalang istana rajayya iami injo untuk keluargana rajayya, na injo bone lalanna untuk sikamma atayya. Riolo, inne kanre masagala na niapa pakgaukang nampa niolo, iami injo kapang ka susai parek parekna. Kamma mi pole baraongko iareka kue lapisi, riolo ri pakgaukannapi tau Mangkasara nampa dibuntuli. Ingka kamma kammayya inne, sannami loena pabalu coto ri sikamma suduk-sudukna kotayya. Ia apa pi pole, mana ri Jakarta nia tommo pabalu coto, manna mamo hargana sanna kajjalana punna nicini hargana ri Mangksarak. Ingka bajikna, manna tenapa n aloe, nia tompo tampakna palakbaka amballei ilorok Mangkasarakna ri palabakkanna. 

Topic: food & beverages
Cirebon anne jai appile kanreangna anjari daya beso' taua mae ri restoranga. Cirebon ri jalur pesisir kassi' wara jawa kalau' ri kenalki kanreang tamparanga. Jai appileangna kanreang tamparanga ri olahanna hasil je'neka jai kaccinikang ri cirebon. Akkaramula ri juku sanggena kerang buloa rikenalki ri taua. Nia' se're menu unik tena kaccinikan ri tempat maraenga. Anjo arengna kerang srimping tallo' ce'la siagang menu kerang macan. Nakana konsultan bisniska rua menu anjo anjari menu andalan ri restoranga. Anne restoranga nasareangi pangalamang maraenga ri pacinta kanreang tamparanga. Anne menu kerang simping tallo' ce'la siagang kerang macan anne tena ammake micin nasaba' anne seafodka riolah baji'ki. Anne keranga tena na mannyerek, tena na paik'nasaba' rampana ripare'ki tena na remmeki ri assi'na keranga anjari kullei anrasa rua rasa ri se're kokko'kanga.

Topic: food & beverages